22 A. VEBER, 
vojčica i pčela, žeteoci, vinogradari, boljar i kmet u prepirci, tko 
je preči, siromah, baka i salo, sudac, jezičljivci, dvije prije, trešnja 
i tikva, pastir u pustinji, ovčarica, lastavica, ruža, lepir i pčela, a 
sve se završuje vršitbom, pod kojom se predočuje crkva, ut redeat, 
unde digressa est oratio, ovom kiticom : 
Nije IP ovo tvoja slika, 
Crkvo Božja, sred nesgodah ? 
Jest, jest, slika i prilika, 
Što uza te k6 sjen hoda. 
Dobra mati 
Mozgaj, pati, 
U žitnicah, što viek stoje, 
Sam je dragulj zrnje tvoje. 
Riečju predmet je tih pjesamah obilan, mnogostruk i s veče 
strane nov. 
II. 
Kad si je pjesnik izabrao predmet, zadubi se unj mladenačkom 
snagom, prodiruči do najsakrivenijih uzrokah, posljedakah i savezah, 
koje mu davaju mudroslovje bogoslovje, poviest i prirodne znanosti, 
čemu je svemu vrlo vješt. Taj si predmet konstruira ili sastavlja 
logički i razgovietno. Poslie kratka uvoda, crpljena iz okolnostih 
predmeta, sliede dokazi i motivi nepomućenim redom, pak se za- 
vršuju mišlju, na kojoj sva pjesma počiva, često nenadanom. Premda 
je ta konstrukcija sama sobom dobro poredana i jasna, nije je ipak 
uviek lahko razabrati, jer ju više putah prekidaju nenadani okreti, 
često jednom riečju naznačeni; što umnu čitaocu veoma godi, po- 
tičući ga na vlastito razmišljanje, dočim običnu posao malko otego- 
ćuje. Ali pošto je i ovaj malko razabirao savez, može ga i on pro- 
niknuti uz veliko zadovoljstvo. Po tom spada Ilijašević u red du- 
bokoumnih pjesnikah, ter ćeš ga tekar onda podpuno shvatiti, pošto 
si mu pjesmu proučio, ali onda sve to više uživaš. Često se služi 
alegorijami, kojih je smjer putem dodirnih mislih i u obće jasno 
označen, premda imade i njekoliko u tom pravcu tamnijih pjesamah, 
kamo bez dvojbe spada: Višnji um, Struja, Tri potoka. Po toj svo- 
joj dubokoumnoj težnji pjesnik je kano rodjen za ode, koje umije 
uzvišeno izpredati. Pročitaj mu samo tri ode: na Boga, na Nebesa 
i na Preradovića, pa ćeš mi pravo dati. Pjesnik je tako žive mašte, 
kano da je mladić u cvatućoj, a ne muž u starijoj dobi. Zato su 
mu slike žive i vjerne, iz života u rieč rekao bi samo prelivene. 
